Në batë të nenit 28 paragrafit 1 pikës 10 të ligjit mbi vetëqeverisjen lokale (“fletorja zyrtare MZ” nr. 02/18, 034/19, 038/20) nenit 9, 17 si dhe nenit 53 paragrafit 1 pikës 2 të statutit të Komunës së Tuzit (“fletorja zyrtare e MZ- dispozitat komunale nr. 24/19, 005/20) në seancën e Kuvendit të Komunës së Tuzit e mbajtur me 17.06.2021 është sjellë

**VENDIM**

**MBI PËRCAKTIMIN DHE NDARJEN E ÇMIMIT TË KOMUNËS “ 1 SHTATORI-DITA E KOMUNËS”**

 Neni 1

Me këtë vendim përcaktohet njohja publike “1 Shtatori- Dita e Komunës” dhe rregullohen kushtet, mënyra dhe procedura e ndarjes së çmimit.

Neni 2

Çmimi në kuptimin e këtij vendimi është Çmimi i Komunës “1 Shtatori- Dita e Komunës”.

Neni 3

Çmimi i Komunës si formë e veçantë e njohjes publike ndahet për çdo vit, me rastin e shënimit të 1 Shtatorit- ditës së Komunës së Tuzit, për arritjet më të mira, rezultatet më të arrira dhe kontribut në zhvillimin e Komunës në fushën e afarizmit, shkencës, arsimit, shëndetësisë, kulturës, spotrtit dhe fushave të tjera të personave, organeve, organizatave dhe bashkësive.

Neni 4

Çmimi iu ndahet personave juridik dhe individëve nga territori ui Komunës së Tuzit ose jashtë tij. Nëse arritjet e tyre kanë rëndësi të veçantë për Komunën e Tuzit.

Çmimi mund të ndahet vetëm 1 herë për një person.

Kur ekzistojnë arsye të forta Çmimi mund të ndahet edhe pas vdekjes.

Çmimi mund të ndahet për veprimtari jetësore.

Çmimi ndahet në formë të pllakës dhe mjeteve.

Neni 5

Në një vit mund të ndahen më së shumti 3 çmime.

 Neni 6

Çmimi përbëhet nga pllaka dhe shuma e mjeteve.

Pllaka është e formatit A3, me stemën e stampuar të Komunës dhe tekstin i cili përmban të dhënat mbi çmimin, të dekoruarin, numrin dhe datën, nënshkrimet e kryetarit të Kuvendit dhe kryetarit të Komunës dhe vulën e Komunës.

Shuma e çmimit ndahet në vlerën prej 500euro.

Nëse çmimi i ndahet një grupi krijuesish, secilit anëtar të grupit i jepet pllaka, ndërsa vlera e mjeteve të çmimit iu ndahet anëtarëve në shuma të barabarta.

Neni 7

Propozimi për ndarjen e çmimit mund të bëhet nga një qytetar, grup qytetarësh, shoqëri afariste, institucion, sektor joqeveritar, parti politike dhe subjekte të tjera në vendqëndrim gjegjësisht me seli në Tuz.

Lajmërimi mbi të drejtat nga paragrafi 1 i këtij neni publikohet përmes emituesit publik lokal dhe webfaqes së komunës së Tuzit, më së voni deri më datën 15 korrik të vitit në të cilin ndahet shpërblimi.

Procedurën për inicimin e ftesës publike, mbledhje së propozimeve dhe sjelljes së vendimit mbi çmimit në tërësi e sjell juria.

Neni 8

Propozimet për çmimin duhet të dorëzohen në formë të shkruar, me arsyetim dhe dokumentacion në bazë tët të cilit mund të vlerësohet vlera e rezultateve të arritura për kandidatët e propozuar.

Propozimet dorëzohen më së voni deri më 5 gusht të vitit në të cilin ndahet çmimi.

Propozimet janë të qasshme për publikun.

Neni 9

Vendimin mbi çmimin e sjell Juria të cilën e emëron kryetari i Komunës.

Jurinë e përbëjnë kryetari dhe 4 (katër) anëtar.

Juria emërohet në periudhë prej 2 (dy) vitesh.

Juria ka sekretarin i cili kryen punët administrative për nevojat e jurisë, dhe emërohet nga radhët e nëpunësve të organeve të administratës lokale.

Juria mund të vendosë plotfuqishëm nëse në seancë janë të pranishëm 2/3 e anëtarëve.

Vendimin mbi ndarjen e Çmimit Juria e sjell me shumicë votash të të gjithë anëtarëve të pranishëm.

Vendimi mbi ndarjen e çmimit duhet të jetë i arsyetuar.

Çmimi nuk do të ndahet nëse Juria vlerëson se kandidatët e propozuar nuk i kanë plotësuar kushtet për ndarjen e tij.

Neni 10

Juria sjell rregulloren e punës, me të cilën rregullohet mënyra, si dhe çështjet e tjera me rëndësi në procedurën e vendosjes mbi ndarjen e çmimit

Anëtarëve të jurisë u përket kompensimi për punë.

Neni 11

Mjetet për çmimin dhe ato për punën e Jurisë sigurohen nga buxheti i Komunës së Tuzit.

Neni 12

Çmimin “1 Shtatori-Dita e Komunës” fitueseve ua dorëzon kryetari i Komunës në seancë solemne të kuvendit të Komunës me rastin e shënimit të ditës së Komunës-1 Shtator.

Neni 13

Ky Vendim hyn në fuqi ditën e publikimit në “Fletoren zyrtare të MZ- dispozitat komunale”.

Numër: 02-030/21-8495

Tuz, 17.06.2021

KUVENDI I KOMUNËS SË TUZIT

KRYETARI,

Fadil Kajoshaj